b'\n_START_ARTICLE_\nVille Kupari\n_START_PARAGRAPH_\nVille Kupari (6. tammikuuta 1900 Rautalampi \xe2\x80\x93 2. toukokuuta 1986 Tampere) oli suomalainen kirvesmies ja kirjanpit\xc3\xa4j\xc3\xa4, joka toimi sosialidemokraattien kansanedustajana 1930- ja 1940-luvuilla. H\xc3\xa4nen \xc3\xa4itins\xc3\xa4 oli torpparin tyt\xc3\xa4r Anna Lydia Kupari._NEWLINE_Kupari k\xc3\xa4vi kansakoulun ja ty\xc3\xb6skenteli sitten renkin\xc3\xa4 sek\xc3\xa4 mets\xc3\xa4- ja uittot\xc3\xb6iss\xc3\xa4 Konnevedell\xc3\xa4 aina vuoteen 1924 saakka. Kupari oli kirvesmiehen\xc3\xa4 Karhulassa 1924\xe2\x80\x931925 ja sodan j\xc3\xa4lkeen rakennusyhti\xc3\xb6n osakkaana Lahdessa 1945\xe2\x80\x931947 ja Helsingiss\xc3\xa4 1947\xe2\x80\x931958. Viimeksi h\xc3\xa4n oli rakennusliikkeen varastonhoitajana, asunto-osakemyyj\xc3\xa4n\xc3\xa4 ja kirjanpit\xc3\xa4j\xc3\xa4n\xc3\xa4 Tampereella 1958\xe2\x80\x931968._NEWLINE_Kupari oli kansanedustajana 1936\xe2\x80\x931945 edustaen Viipurin l\xc3\xa4\xc3\xa4nin l\xc3\xa4ntist\xc3\xa4 vaalipiiri\xc3\xa4. H\xc3\xa4n kuului my\xc3\xb6s Kymin kunnanvaltuustoon ja Kymenlaakson osuusliikkeen edustajistoon._NEWLINE_Ville Kupari oli naimisissa vuodesta 1922 Hilma Maria H\xc3\xa4m\xc3\xa4l\xc3\xa4isen kanssa.'